《过西园视豁然亭旧址景仰苏黄门有感用其留题》
宋代·汪晫

西风落叶满空山，怀古情悰每怆然。
诗句尚傅人化鹤，危亭何在草生烟。
披寻旧址营华构，追继当时醉玉船。
要为故家复遗业，当知此举合为先。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。